CELEX: 62009CN0193
Language: sl
Date: 2009-06-01 00:00:00
Title: Zadeva C-193/09 P: Pritožba, ki jo je vložila Kaul GmbH 1. junija 2009 zoper sodbo Sodišča prve stopnje (peti senat), razglašeno 25. marca 2009 v zadevi T-402/07: Kaul GmbH proti Uradu za usklajevanje na notranjem trgu (znamke in modeli) (UUNT) — Bayer AG

15.8.2009   
            
            
               SL
            
            
               Uradni list Evropske unije
            
            
               C 193/8
            
         Pritožba, ki jo je vložila Kaul GmbH 1. junija 2009 zoper sodbo Sodišča prve stopnje (peti senat), razglašeno 25. marca 2009 v zadevi T-402/07: Kaul GmbH proti Uradu za usklajevanje na notranjem trgu (znamke in modeli) (UUNT) — Bayer AG
   (Zadeva C-193/09 P)
   2009/C 193/08
   Jezik postopka: angleščina
   
      Stranke
   
   
      Pritožnica: Kaul GmbH (zastopnika: R. Kunze, odvetnik in Solicitor, G.Würtenberger, odvetnik)
   
      Drugi stranki v postopku: Urad za usklajevanje na notranjem trgu (znamke in modeli), Bayer AG
   
      Predlogi pritožnice:
   
   Pritožnica predlaga:
   
               —
            
            
               naj se sodba Sodišča prve stopnje Evropskih skupnosti z dne 25. marca 2009 v zadevi Kaul GmbH proti UUNT — Bayer, T-402/07 (izpodbijana sodba), s katero je navedeno sodišče zavrnilo tožbo, ki je bila vložena zoper odločbo drugega odbora za pritožbe Urada za usklajevanje na notranjem trgu (znamke in modeli) (UUNT) z dne 1. avgusta 2007, ki je potrdil odločbo oddelka za ugovore, s katero je bil zavrnjen ugovor zoper prijavo znamke Skupnosti št. 000 195 370„ARCOL“, razveljavi;
            
         
               —
            
            
               naj se po koncu pisnega postopka pred Sodiščem razpiše obravnava;
            
         
               —
            
            
               naj se toženi stranki naloži plačilo stroškov postopka.
            
         
      Pritožbeni razlogi in bistvene trditve
   
   Pritožnica trdi, da so s sodbo Sodišče prve stopnje kršene upoštevne določbe Uredbe (ES) št. 40/94 (1), in da je ta poleg tega v nasprotju s temeljnimi postopkovnimi načeli. Pritožba zoper sodbo Sodišča prve stopnje z dne 25. marca 2009 je zato utemeljena, saj je
   
               —
            
            
               Sodišče prve stopnje nepravilno razlagalo člen 74(2) Uredbe 40/94/ES o blagovni znamki Skupnosti in je zato ob izdaji izpodbijane sodbe kršilo navedeno določbo;
            
         
               —
            
            
               Sodišče prve stopnje v izpodbijani sodbi, na podlagi katere pravica do izjave ni bila upoštevna za rešitev spora, storilo napako in kršilo člen 61(2) in člen 73 Uredbe 40/94/ES o blagovni znamki Skupnosti, in
            
         
               —
            
            
               Sodišče prve stopnje nepravilno potrdilo presojo odbora za pritožbe v zvezi z merilom verjetnosti zmede v skladu s členom 8(1)(b) Uredbe 40/94/ES o blagovni znamki Skupnosti.
            
         
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).